b'\n_START_ARTICLE_\nHenry Kissinger\n_START_SECTION_\nHenry Kissinger Teismas\n_START_PARAGRAPH_\nSusidom\xc4\x97jimas Henry Kissinger sugr\xc4\xaf\xc5\xbeo, \xc5\xbeurnalistui Christopher Hitchens i\xc5\xa1leidus knyg\xc4\x85 The Trial of Henry Kissinger (Henry Kissinger Teismas). Knygoje d\xc4\x97stoma negailestinga kritika, kaltinanti JAV politik\xc4\x85 padarius nereg\xc4\x97to masto karo nusikaltimus, ypatingai pa\xc5\xbeymima jo vykdyta politika tokiose \xc5\xa1alyse, kaip Vietnamas, Kipras, Kambod\xc5\xbea, \xc4\x8cil\xc4\x97 ir Ryt\xc5\xb3 Pakistanas (dabar Banglade\xc5\xa1as). Anot knygos, jo u\xc5\xbesienio politika siek\xc4\x97 sudaryti s\xc4\x85jungas su \xc5\xa1alimis, esan\xc4\x8diomis strategi\xc5\xa1kai svarbiose geografin\xc4\x97se vietose\xc2\xa0\xe2\x80\x93 Turkija, Pakistanu ir pan. \xc5\xa0ioms \xc5\xa1alims s\xc4\x85junginink\xc4\x97ms buvo leista vykdyti karo veiksmus prie\xc5\xa1 kitas demokratines valstybes ir \xc5\xbeudyti j\xc5\xb3 gyventojus be jokio \xc4\xafsiki\xc5\xa1imo.\n_START_SECTION_\nS\xc4\x85sajos su operacija Condor\n_START_PARAGRAPH_\n2001\xc2\xa0m. gegu\xc5\xbe\xc4\x97s 31 d. H. Kissinger vie\xc5\xa1int Ritz vie\xc5\xa1butyje Pary\xc5\xbeiuje, pranc\xc5\xabz\xc5\xb3 teis\xc4\x97jas Roger Le Loire pareikalavo jam \xc4\xafteikti \xc5\xa1aukim\xc4\x85 \xc4\xaf teism\xc4\x85. Loire teig\xc4\x97 nor\xc4\xafs apklausti Kissinger d\xc4\x97l gand\xc5\xb3 apie JAV s\xc4\x85sajas ir dalyvavim\xc4\x85 operacijoje Condor (8-o de\xc5\xa1imtme\xc4\x8dio vidurio \xc5\xbeudyni\xc5\xb3 ir \xc4\xafkalinimo reidas, vykdytas Argentinos, Bolivijos, Brazilijos, Paragvajaus, \xc4\x8cil\xc4\x97s ir Urugvajaus specialios paskirties saugumo tarbyb\xc5\xb3). Kissinger paliko \xc5\xa1al\xc4\xaf t\xc4\x85 pat\xc4\xaf vakar\xc4\x85, o Loire \xc5\xa1aukimas buvo perduotas JAV atstovybei Pary\xc5\xbeiuje._NEWLINE_2001\xc2\xa0m. liep\xc4\x85, \xc4\x8cil\xc4\x97s auk\xc5\xa1\xc4\x8diausias teismas i\xc5\xa1dav\xc4\x97 tyrim\xc4\x85 atliekan\xc4\x8diam teis\xc4\x97jui Juan Guzm\xc3\xa1n leidim\xc4\x85 apklausti Kissinger d\xc4\x97l 1973\xc2\xa0m. amerikie\xc4\x8di\xc5\xb3 \xc5\xbeurnalisto Charles Horman nu\xc5\xbeudymo, po \xc4\x8cil\xc4\x97s kariuomen\xc4\x97s \xc4\xafvykdyto perversmo. Teis\xc4\x97jo klausimai diplomatiniais kanalais buvo perduoti Kissinger, ta\xc4\x8diau liko neatsakyti._NEWLINE_2001\xc2\xa0m. rugpj\xc5\xabt\xc4\xaf, argentinie\xc4\x8di\xc5\xb3 teis\xc4\x97jas Rodolfo Canicoba, remdamasis Abipus\xc4\x97s Teisin\xc4\x97s Pagalbos Susitarimu (Mutual Legal Assistance Treaty), JAV atstovybei i\xc5\xa1siunt\xc4\x97 lai\xc5\xa1k\xc4\x85, reikalaujant\xc4\xaf Kissinger parodym\xc5\xb3 d\xc4\x97l tiriamos operacijos Condor._NEWLINE_2001\xc2\xa0m. rugs\xc4\x97jo 10 d., buvusio \xc4\x8cil\xc4\x97s kariuomen\xc4\x97s generolo Ren\xc3\xa9 Schneider \xc5\xa1eima Washington DC i\xc5\xa1k\xc4\x97l\xc4\x97 civilin\xc4\x99 byl\xc4\x85, kaltindama Kissinger davus nurodym\xc4\x85 susidoroti su Schneider jam atsisakius prisid\xc4\x97ti prie perversmo. Schneider buvo nu\xc5\xbeudytas perversmo reng\xc4\x97j\xc5\xb3, i\xc5\xa1tikim\xc5\xb3 generolui Roberto Viaux, nepavykusio bandymo suimti metu. Schneider du s\xc5\xabn\xc5\xabs siekia prisiteisti i\xc5\xa1 Kissinger ir buvusio C\xc5\xbdV vadovo Richard Helms 3 mln. JAV doleri\xc5\xb3._NEWLINE_2001 rugs\xc4\x97jo 11 d., diktatoriaus Augusto Pinochet \xc4\xafvykdyto perversmo 28-\xc5\xb3 metini\xc5\xb3 sukakties dien\xc4\x85, \xc4\x8cil\xc4\x97s \xc5\xbemogaus teisi\xc5\xb3 teisininkai Henry Kissinger, taip pat Augusto Pinochet, buvusiam Bolivijos generolui ir prezidentui Hugo Banzer, buvusiam Argentinos generolui ir diktatoriui Jorge Rafael Videla ir buvusiam Paragvajaus prezidentui Alfredo Stroessner i\xc5\xa1k\xc4\x97l\xc4\x97 kriminalin\xc4\x99 byl\xc4\x85 kaltindami juos vykd\xc5\xbeius operacij\xc4\x85 Condor.\n_START_SECTION_\nKita\n_START_PARAGRAPH_\n2002\xc2\xa0m. trumpo apsilankymo JK metu Londono auk\xc5\xa1\xc4\x8diausias teismas pareng\xc4\x97 peticij\xc4\x85 Kissinger are\xc5\xa1tui, d\xc4\x97l 1969 ir 1975\xc2\xa0m. JAV bombardavim\xc5\xb3 \xc5\xa1iaur\xc4\x97s Vietname ir Kambod\xc5\xbeoje, kuri\xc5\xb3 met\xc5\xb3 \xc5\xbeuvo daugyb\xc4\x97 Indokin\xc5\xb3 ir buvo suniokoti did\xc5\xbeiuliai plotai gamtos ir gyvenamosios aplinkos. Tuo pat metu ispan\xc5\xb3 teis\xc4\x97jas Baltasar Garz\xc3\xb3n, kuris anks\xc4\x8diau nes\xc4\x97kmingai pra\xc5\xa1\xc4\x97 Jungtin\xc4\x99 Karalyst\xc4\x99 i\xc5\xa1duoti apklausai diktatori\xc5\xb3 Pinochet, pareikalavo Interpolo sulaikyti Kissinger jo apklausai. Brit\xc5\xb3 vald\xc5\xbeia reikalavimui nepakluso._NEWLINE_Ryt\xc5\xb3 Timoro aktyvistai band\xc4\x97 sulaikyti Kissinger jo knygos pristatymo kelion\xc4\x97s metu, d\xc4\x97l paramos Suharto, Indonezijos okupacijos ir 1975\xc2\xa0m. vykdyto timorie\xc4\x8di\xc5\xb3 genocido.'